stanford-oval/wikipedia huggingface dataset:
Mati Hint
Yksityiselämä

Mati Hint pti paljon kotiseudustaan etelä-Virosta, ja myös Tartto oli hänelle rakas kaupunki. Mati ja hänen vaimonsa Juta Hint viettivät lastensa Maarjan ja Madiksen kanssa useita kesiä etelä-Virossa. Vuonna 1982 Mati ja Juta Hint ostivat Saarenmaalta vanhan ruokokattoisen Raunan talon pihapiireineen. Vuosien kuluessa siitä tuli koko perheelle yhä tärkeämpi tukikohta, jonne Hint vei myös suuren osan tieteellisistä kirjoistaan.
Mati Hintin elämään mahtui lapsuuden kokemusten lisäksi  toinenkin hyvin traaginen tapahtuma: pojan Madisin tapaturmainen kuolema marraskuussa vuonna 2001. Hint ei toipunut siitä koskaan täysin. Madis Hint oli lehtimies, mutta myös lahjakas runoilija ja taiteilija. Varsinaisesti Matin surutyön tuloksena valmistui vuonna 2007 teos Minu vaade maale ja merele – Raamat  Madise  mälestuseks. Se on samalla kertomus Mati ja Juta Hintin sukutaustoista sekä heidän oman perheensä vaiheista. Siinä Mati Hint käsittelee myös monia suomalaisia ystäviään. Hän olikin suuri Suomen ystävä ja piti suomalaisista ja hän oli myös Suomessa arvostettu ja pidetty henkilö. Teoksen nimeen sisältyy Madis Hintin postuumisti julkaistun runokokoelman nimi Vaade Merele (2002).
Vuonna  2017 Raunan talon pihapiiriin valmistui nykyaikainen uudisrakennus, jossa on suuri kirjastohuone. Hint oli suunnitellut sitä jo vuosikausia, ja hänen tavoitteenaan oli, että siitä tulisi viron ja muiden suomalais-ugrilaisten kielten tutkijoiden tyyssija, jossa he voisivat viettää pitempiäkin aikoja.
Munkkiaratti

| Munkkiaratti |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Linnut Aves
Lahko::  Papukaijalinnut Psittaciformes
Heimo::  Papukaijat Psittacidae
Alaheimo::  Psittacinae
Suku::  Myiopsitta
Laji::  monachus
Kaksiosainen nimi
 Myiopsitta monachus  (Boddaert, 1783) 
Katso myös
   Munkkiaratti Wikispeciesissä   Munkkiaratti Commonsissa 
Infobox OKNimi-testi OKIUCN-testi OK: 
Myiopsitta monachus
Munkkiaratti (Myiopsitta monachus) on eteläamerikkalainen papukaijalaji. Laji pesii suurissa parvissa samantapaisissa yhteispesissä kuin esimerkiksi tasavaltalaiset. Munkkiaratit myös yöpyvät näissä pesissä ja ruoanhakuun lähtiessään ne jättävät muutaman vartioimaan pesiä.
Munkkiaratteja pidetään myös lemmikkilintuina.
Levinneisyys

Munkkiaratin luontainen levinneisyysalue on Boliviassa, Brasiliassa ja Argentiinassa. Istutettuna lajia esiintyy Puerto Ricossa, Yhdysvaltojen koillisosassa ja Espanjassa. Munkkiaratit viihtyvät sademetsien lisäksi muun muassa hedelmä- ja palmuviljelmillä.
Ravinto

Munkkiaratit pitävät hedelmistä, pähkinöistä, kukista ja lehdistä sekä hyönteisistä ja niiden toukista. Lemmikkeinä munkkiaratit ovat herkkiä lihomaan.
Lisääntyminen

Munkkiaratit voivat pesiä kaikkina vuodenaikoina, mutta tavallisesti ne tekevät sen lokakuussa. Silloin naaras munii 5–8 munaa erityisessä poikuekammiossa. Lisääntyminen on huonosti tunnettua, mutta poikaset itsenäistyvät kuusiviikkoisina. Täysikasvuisina linnut ovat noin 29 cm pitkiä.
Aiheesta muualla

Myiopsitta monachus (Arkistoitu – Internet Archive) (englanniksi)
Murtolampi (Saarijärvi)

| Murtolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Saarijärvi
Koordinaatit:  62°38′12″N, 24°41′10″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Karankajärven va (14.66)
Laskujoki:  suo-oja 
Järvinumero:  14.664.1.016
Mittaustietoja
Pinnankorkeus:  216,1 m  
Pituus:  380 m  
Leveys:  120 m  
Rantaviiva:  0,866 km  
Pinta-ala:  3,27 ha  
Saaria:  ei saaria 
 fiMurtolampi 
Murtolampi  on Keski-Suomessa Saarijärvellä  Kukon lähellä sijaitseva lampi.
Maantietoa

Lampi on 380 metriä pitkä, 120 metriä leveä, ja sen pinta-ala on 3,3 hehtaaria. Lammella ei ole kartan mukaan saaria.  Sen rantaviivan pituus on 850 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Karankajärven valuma-alueella (14.66), jonka Vihanninjoen valuma-alueeseen (14.664) se kuuluu. Lammen vedenpinnan korkeus on 216,1 metriä mpy.
Michal Neuvirth

| Michal Neuvirth |
| --- | --- |

Henkilötiedot
Syntynyt: 23. maaliskuuta 1988 (ikä 36) Ústí nad Labem, Tšekkoslovakia
Kansalaisuus:   Tšekki
Jääkiekkoilija
Pelipaikka:  maalivahti
Hanska:  vasen
Pituus:  185 cm
Paino:  95 kg
Pelaajaura
Pääsarjaura:  2009–
Aik. seurat:  Washington Capitals (NHL) Hershey Bears (AHL) SC Stingrays (ECHL) HC Sparta Praha (CZE) Buffalo Sabres (NHL) New York Islanders (NHL) Philadelphia Flyers (NHL) Lehigh Valley Phantoms (AHL)
NHL-varaus:  34. varaus, 2006 Washington Capitals
Michal Neuvirth (s. 23. maaliskuuta 1988 Ústí nad Labem, Tšekkoslovakia) on tšekkiläinen jääkiekkomaalivahti.
Ura

Neuvirth on HC Sparta Prahan kasvatti. Hän siirtyi vuonna 2006 NHL-varauksen jälkeen Pohjois-Amerikkaan pelaamaan Kanadan OHL-junioriliigassa. Kolmen OHL-kauden jälkeen Neuvirthista tuli ammattilainen, kun hän solmi sopimuksen Washington Capitalsin kanssa. Hänet sijoitettiin Washingtonin farmijoukkueen farmiin ECHL-liigan South Carolina Stingraysiin. Neuvirth valittiin kauden aikana ECHL:n tähdistöotteluun, ja hänet nostettiin AHL-joukkue Hershey Bearsiin. Ystävänpäivänä 2009 Neuvirth pelasi ensimmäisen NHL-ottelunsa tuuratessaan loukkaantunutta José Theodorea. Ensimmäisen voittonsa hän otti numeroin 5–1 ja torjui ottelussa 31 laukausta.
Neuvirth vakiinnutti paikkansa edustusjoukkueessa kauden 2009–2010 loppupuolella. Kaudeksi 2010–2011 hänestä tuli Washingtonin kakkosmaalivahti Semjon Varlamovin jälkeen kun Theodore lähti joukkueesta. Neuvirthin rooli joukkueen varamaalivahtina jatkui vaikka aloittava maalivahti vaihtui seuraavina kausina.
Washington myi kaudella 2013–2014 Neuvirthin Rostislav Kleslan kanssa Buffalo Sabresiin vaihdossa Jaroslav Halákiin. Neuvirthista tuli Sabresissä ykkösmaalivahti. Uudelleenrakentamisvaiheessa ollut Sabres kuitenkin myi hänet eteenpäin New York Islandersiin jo seuraavalla kaudella. Vaihdossa Sabres sai Chad Johnsonin.
Ura > Palkinnot ja saavutukset

2006–07: Dave Pinkney Trophy (OHL)
2006–07: F.W. "Dinty" Moore Trophy (OHL)
2006–07: OHL:n paras torjuntaprosentti: 93,2
2006–07: nimettiin OHL:n toiseen tulokaskentälliseen
2006–07: nimettiin OHL:n toiseen tähdistökentälliseen
2008–09: Jack A. Butterfield Trophy (AHL)
2010–11: Lokakuun paras tulokas (NHL)
Michael Pereira

| Henkilötiedot |
| --- | --- | --- | --- |
Koko nimi: Michaël Pereira
Syntymäaika: 8. joulukuuta 1987 (ikä 36)
Syntymäpaikka: Pariisi, Ranska
Pelipaikka: laitalinkki
Pituus: 180 senttimetriä
Seura
Seura: Mallorca
Pelinumero: 7
Junioriseurat
2007–2008: Blanc Mesnil Sport
Seurat
| Vuodet | Seura | O | (M) |
| 2008–2009 | Alfortville | 28 | (11) |
| 2009–2010 | Mallorca B | 33 | (5) |
| 2010– | Mallorca | 128 | (10) |
| 2013–2014 | → Granada (laina) | 18 | (0) |
 Seurajoukkueuran tilastot kattavat vain kansalliset sarjat, päivitetty 18. heinäkuuta 2015.
Michael Pereira (s. 8. joulukuuta 1987 Pariisi, Ranska) on ranskalainen jalkapalloilija. Hän edustaa Espanjan Segunda Divisiónissa pelaavaa Mallorcaa ja on pelipaikaltaan laitalinkki.
Seurajoukkueura

Pereira edusti pelaajauransa alkuvaiheilla Le Blanc Mesnil Sportin nuorisojoukkuetta, kunnes vuonna 2008 hän siirtyi Alfortvilleen. Joukkue pelasi tuolloin Championnat de France amateurissa, joka on maan neljänneksi korkein sarjataso. Hyvin sujuneen kauden 2008–2009 jälkeen, hän herätti mielenkiintoa muutamissa suuremissa ranskalais-ja espanjalaisseuroissa, kuten Auxerressa, Boulognessa, Deportivo La Coruñassa ja Mallorcassa.
Lopulta Pereira päätti valita Mallorcan uudeksi seurakseen. Hän pelasi ensimmäisen kautensa seuran reservijoukkueessa Segunda División B:ssä. Elokuussa 2010 hän allekirjoitti ensimmäisen ammattilaissopimuksensa Mallorcassa, joka oli pituudeltaan nelivuotinen.
29. elokuuta 2010 hän teki ensiesiintymisensä edustusjoukkueessa kauden 2010–2011 avausottelussa Real Madridia vastaan.
Aiheesta muualla

Michael Pereiran tilastot BDFutbol-sivustolla (englanniksi)
Muistikortinlukija

Tietokoneen sisäänrakennettu muistikortinlukija 3,5 tuuman laajennuspaikassa.
Ulkoinen USB-porttiin liitettävä muistikortinlukija.
Muistikortinlukija on tietokoneen oheislaite, jonka tehtävänä on lukea ja kirjoittaa muistikortteja. Myös kaikki muistikortteja käyttävät laitteet sisältävät luonnollisesti kortinlukijan. Muistikorttien käytön yleistyttyä esimerkiksi digitaalikameroiden myötä on sittemmin useat henkilökohtaiset tietokoneet varustettu sisäänrakennetulla useampaa korttityyppiä tukevalla kortinlukijalla. Kortinlukija löytyy useista kannettavista tietokoneista. Muistikortinlukija voidaan hankkia myös ulkoisena, jolloin se liitetään vapaaseen USB -porttiin. Myös sisäänrakennettu kortinlukija on usein yhteydessä tietokoneen USB-väylään sisäisellä liitännällä.
Aikaisemmin kannettavissa tietokoneissa ainoa laajennuskorttipaikka oli PCMCIA, nykyään se on korvautunut lähes kokonaan ExpressCard -laajennuskorttipaikalla ja useimpia muistikorttityyppejä tukevalla lukijalla. Vanhemmissa digitaalikameroissa, joissa tiedonsiirto tapahtuu USB version 1.1 nopeudella, kuvatiedostojen siirto tietokoneeseen nopeutuu kun kortti luetaan kameran sijasta versio 2.0:aa käyttävällä muistikortinlukijalla.
Nykyään monissa elektronisissa laitteissa ja järjestelmissä käytetään tunnistamiseen tai maksun suorittamiseen sirulla tai magneettiraidalla varustettua korttia. Näitä kortteja luetaan kortinlukijalla.
Wikimedia Commonsissa on kuvia tai muita tiedostoja aiheesta .
Naapurusto

Naapurusto trailer parkissa Floridassa.
Naapurusto Aglandjiassa, Nicosiassa, Kyproksella.
Naapurusto on yhteisö esimerkiksi kaupunginosan tai kylän sisällä. Naapuruston asukkaita voi yhdistää keskenään tiiviskin sosiaalinen verkosto.
Chelsean kaupunginosa Manhattanilla New Yorkissa.
Aiheesta muualla

Kuvia tai muita tiedostoja aiheesta Naapurusto Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Neighbourhood
Käännös suomeksi
Murtolampi (Keuruu, Suojärvi)

| Murtolampi |
| --- | --- |
Valtiot:  Suomi
Maakunnat:  Keski-Suomi
Kunnat:  Keuruu
Koordinaatit:  62°23′30″N, 24°37′21″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Keurusselän alue (35.62)
Laskujoki:  oja Suojokeen 
Järvinumero:  35.626.1.006
Mittaustietoja
Pinnankorkeus:  166,4 m  
Rantaviiva:  1,345 km  
Pinta-ala:  6,201 ha  
Saaria:  ei saaria 
 fiMurtolampi 
Murtolampi  on Keski-Suomessa Keuruulla Suojärven kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 6,2 hehtaaria ja se on 600 metriä pitkä ja 150 metriä leveä. Lammella ei ole kartan mukaan saaria. Sen rantaviivan pituus on 1,3 kilometriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Keurusselän alueella (35.62), jonka Suojoen valuma-alueeseen (35.626) se kuuluu.
Naapuskosken kanava

Naapuskosken kanava
Naapuskosken kanava on huviveneille tarkoitettu kanava Leppävirralla Kallaveden ja Unnukan välillä. Kanava valmistui vuonna 2005.
Aiheesta muualla

Kuvia tai muita tiedostoja aiheesta Naapuskosken kanava Wikimedia Commonsissa
Vuoksen vesistön kanavat
| --- | --- |
Heinäveden reitti:  Karvion kanava | Kerman kanava | Pilpan kanava | Vihovuonteen kanava
Iisalmen reitti:  Ahkiolahden kanava | Nerkoon kanava
Juojärven reitti:  Kaavinkosken kanava | Taivallahden kanava | Varistaipaleen kanava
Leppävirran reitti:  Konnuksen kanava | Naapuskosken kanava | Taipaleen kanava
Nilsiän reitti:  Lastukosken kanava | Juankosken kanava | Karjalankosken kanava
Pielisen reitti:  Joensuun kanava | Kaltimon kanava | Kuurnan kanava
Muita kanavia:  Ketveleen kanava | Kuivataipaleen kanava | Saarikosken kanava | Raikuun kanava | Saimaan kanava
CIMIC

Civil Military Cooperation (CIMIC) on siviili-sotilasyhteistyötoimintaa, millä rauhanturvaaja-, rauhaanpalauttamis- tai rauhaanpakottamisjoukko pyrkii luomaan suhteita paikalliseen väestöön täyttääkseen vakauttavan tehtävänsä. CIMIC saattaa viitata Naton siviili-sotilasyhteistyöhön, kun taas CIMICOORD tarkoittaa Yhdistyneiden kansankuntien siviili-sotilasyhteistyötä.
Suomen maavoimien verkkosivuillaan tarjoama selitys CIMIC:stä on seuraava:
”Siviili-sotilasyhteistyö (CIMIC) on sotilasjoukon sekä ympäröivän yhteiskunnan välistä yhteydenpitoa, jonka tarkoituksena on luoda ja ylläpitää hyviä suhteita sekä vakautta ja tuoda joukon komentajan tietoisuuteen ympäröivän yhteiskunnan tila.”
Historia

CIMIC käsitteenä palautuu toisen maailmansodan aikoihin. Yhdistyneen kuningaskunnan pääministeri käytti käsitettä yksityisveneiden värväämisessä Brittiläisen siirtoarmeijan pelastamiseksi Dunkerquesta Englannin kanaalin yli vuonna 1940.
Klassiseksi tulleena esimerkkinä CIMIC:stä kuitenkin pidetään Eisenhowerin muistelmiinsa kokemia ongelmia Saksan miehityshallinnon järjestämisessä ennen kuin Saksan liittotasavalta muodostui. Dwight D. Eisenhower valitti, miten paljon komentaja-aikaa menee siviilihallinnollisten asioiden hoitamiseen.
Vuonna 1945 Franklin Delano Roosevelt nimitti Eisenhowerin avuksi apulaissotilaskuvernööriksi siviiliasioita hoitamaan Saksaan Lucius Clayn, josta tuli kaksi vuotta myöhemmin, Eisenhowerin lähdettyä, niin Yhdysvaltain joukkojen komentaja Länsi-Euroopassa, kuin Yhdysvaltain miehitysvyöhykkeen sotilaskuvernöörikin. Hallinto onnistui Saksassa hoitamaan Berliinin ilmasillankin Berliinin saarron aikana. Saksan hallitsemiseksi Yhdysvallat oli Saksan kanssa käymänsä sodan alusta alkaen valmentanut henkilöitä hallintotehtäviin.
Toinen merkittävä hallintoon liittyvä tehtävä Yhdysvalloilla oli Japanissa, missä ylimpänä viranomaisena oli Douglas MacArthur. Pienessä mittakaavassa CIMIC tunnetaan Yhdysvaltain Iwo Jiman saaren valtauksen jälkeen, kun luutnantin arvoinen sotilaspastori sai järjestääkseen kaiken saarelle jääneiden 1 100 siviilin tarvitseman turvan ja huollon.
Japanin ja Saksan kokemusten perusteella Yhdysvalloissa kehitettiin teoriaa 1950-luvulla sotilashallituksesta, mikä jatkui 1970-luvulle saakka, minkä jälkeen siitä luovuttiin. Nato ei käytä nimitystä sotilashallinto ja sen ohjesäännöissä kielletään politiikka, nation building eli kansankunnan (uudelleen) rakentaminen, mitä Yhdysvallat aloitti suorittamaan Irakin sodan jälkeen miehitysvaiheessa sekä sen jälkeen, kun miehittäjävalta oli virallisesti luovuttanut valtiovallan Irakin väliaikaiselle hallitukselle.
Erilaisia CIMIC-käsityksiä > Naton CIMIC

Suppeimman lähinnä rauhaanpakottamiseen liittyvän operatiivisen näkemyksen mukaan kyseessä on toiminta, minkä tarkoituksena on harjoittaa väkivallatonta tiedustelua tietojen hankkimiseksi sotilasoperaation tehokasta toimeenpanemista varten eikä tarkoituksena ole poliittiseksi toiminnaksi joskus katsottu valtion uudelleen rakentaminen (nation building) sodan, laajan kansalaislevottomuuden tai muun kriisin jälkeen. Tämä on rajattu pois Naton CIMIC:ssä ohjesäännöllä. Rajauksella on tarkoitus estää CIMIC:iä laajenemasta sotilashallinnoksi, mikä voisi rajoittaa paikallisen hallinnon omaa kehitystä.
Naton yhteinen CIMIC-doktriini on määritelty kesäkuussa 2003 AJP-9 Nato Civil Military Cooperation (CIMIC) doctrine:ssa, (.pdf).
Erilaisia CIMIC-käsityksiä > Yhdysvaltain johtaman koalition CIMIC Irakissa

Yhdysvallat toimeenpanee CIMIC:iä Irakissa valtion rakentamismielessä pyrkien koordinoimaan sotilaskomponentin ulkopuolisiakin avustuksia sekä ehdottamaan hallituksesta riippumattomille järjestöille kehityskohteita.
Erilaisia CIMIC-käsityksiä > Yhdistyneiden kansakuntien CIMIC

Laajemman lähinnä rauhanturvaamiseen liittyvän näkemyksen mukaan CIMIC on osallistumista lähi- ja paikallisyhteisön arkeen väestön enemmistön asteittaisen luottamuksen hankkimiseksi, jotta yleistilanne rauhoittuu ja sotilasjoukko voidaan vetää pois aikaisemmin kuin muutoin toimittaessa.
CIMIC rauhanturvatehtävässä

Käytännössä CIMIC-henkilöstö kerää systemaattisesti koko toiminta-aluettaan koskevaa tietoa partioimalla säännöllisesti, mitä voidaan käyttää valtiollisella tasolla uusista operaatioista sovittaessa ja mitä uusi keskushallinto voi hyödyntää työssään. Samoilla tiedoilla voidaan myös antaa ehdotuksia riippumattomille kansalaisjärjestöille ja ulkomaalaisille avustusjärjestöille soveltuvista avustus- ja kehityskohteista.
Suomalaisia CIMIC-tehtävissä on Afganistanissa suoraan ISAF:n komentajan alaisina. Heidän tehtävänään on ylläpitää yhteyksiä paikalliseen väestöön, kerätä jatkuvasti tietoa paikallisista olosuhteista toimenpiteistä päättämisen tueksi.
Opetusta CIMIC-tehtäviin tarjoaa Suomessa Puolustusvoimien kansainvälinen keskus suomalaiseen rauhanturvajoukkoon käskettäville.
CIMIC ja hallituksista riippumattomat järjestöt

CIMIC:in toimiessa suppeimman ja operatiivisimman näkemyksen mukaisesti riippumattomat kansalaisjärjestöt ovat esittäneet, että CIMICin mahdollinen tiukka koordinaatio militarisoi humanitaarisen avun ja tällä tavalla vaikeuttaa kansalais- ja avustusjärjestöjen omien päämäärien toteutumista. Toiminnallisen tehokkuuden edellyttämän koordinaation ja laajempien humanitaaristen tavoitteiden kompromissina tarjoaa CIMIC ehdotuksia kansalais- ja avustusjärjestöille mahdollisiksi avustuskohteiksi.
Kirjallisuutta

Crusade in Europe, Dwingt D. Eisenhower, 1948, Doubleday, New York, IDK 909.61, EISCIEU99000 [vanhentunut linkki]
Decision in Germany, Lucius D. Clay, 1950, Garden City, NY Doubleday & Company, Inc.
Aiheesta muualla

(englanniksi) Civil-Military Cooperation of the Armed Forces of Ukraine (Arkistoitu – Internet Archive)
SFOR:n CIMIC entisessä Jugoslaviassa
Keskisen ja eteläisen lohkon CIMIC puolalaisten toimeenpanemana (Arkistoitu – Internet Archive)
CIMIC-partion arkea kuvina (Arkistoitu – Internet Archive)
valtion rakentamista (nation building)
Ndwandwen ja Zulumaan sota

Ndwandwen ja Zulumaan sota tai Zulumaan sisällissota oli Zulumaan ja Ndwandwe-heimon välillä vuosina 1817–1819 käyty sota.
Zulut olivat alun perin tiivis etninen ryhmä, jotka olivat siirtyneet nykypäivän Etelä-Afrikan tasangoille. Zuluista tuli vahva heimo Shaka-nimisen johtajan avulla. Shaka oli muuttanut isänsä luota ja tullut soturiksi Mthethwa-kansan kanssa. Mthethwa-kansan johtaja Dingiswayo auttoi Shakaa nousemaan Zulujen johtajaksi hänen isänsä kuoltua vuonna 1816. Johtajat olivat hyviä ystäviä keskenään, ja heimot taistelivat yhdessä yhteistä vihollista, kuningas Zwiden johtamaa Ndwandwe-heimoa vastaan. Kun Ndwandwe heimo otti kiinni Dingiswayon ja tappoi hänet, Shakasta tuli myös Mthethwa-heimon johtaja. Shaka muutti taistelua ottamalla käyttöön uusia aseita ja taktiikoita. Gqokli-mäen taistelussa vuonna 1817 hänen joukkonsa löivät Ndwandwe-soturit.
Zulut ja Ndwandwe-soturit kohtasivat uudelleen Mhlatuze-joen taistelussa vuonna 1819. Tällöin Ndwandwet olivat jo ottaneet zulujen taktiikat käyttöön, joten Shaka heikensi heitä sissi-iskuilla ennen varsinaista taistelua. Zulut saapuivat Zwiden päämajaa lähelle nykypäivän Nongomaata. He lauloivat Ndwandwe-kansan voitonlaulua päästäkseen sisään. Zwide tapettiin, ja suurin osa Ndwandweista hylkäsi maansa ja perääntyi pohjoiseen luoden Zulujen kuningaskuntaa muistuttavia kuningaskuntia Sambiaan, Malawiin, Mosambikiin, ja Tansaniaan. Tämä oli verisen sisällissodan viimeinen vaihe. Monet Etelä-Afrikan heimot pakenivat zuluja muille alueille. Nguni-heimot aiheuttivat oman hävityksen käyttämällä zulujen taktiikoita sodassa. He perustivat omia poliittisia ryhmiä ja osoittautuivat suureksi uhaksi eurooppalaiselle kolonialismille esimerkiksi Maji Maji -kapinassa Saksan Itä-Afrikassa vuonna 1905–1907.
Käännös suomeksi
Musashi (täsmennyssivu)

Musashi voi tarkoittaa seuraavia asioita
Musashin provinssi, Japanin entinen maakunta
Musashi, 1940 rakennettu japanilainen sotalaiva
Miyamoto Musashi, japanilainen 1600-luvulla elänyt soturi ja miekkapyhimys eli kensei
Musashi, Eiji Yoshikawan Miyamoto Musashista kertova teos
Musashi, japanilainen K-1-ottelija
Brave Fencer Musashi, Squaren videopeli
Jessie (jap. ムサシ, Musashi), Rakettiryhmän jäsen Pokémon-animesarjassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Musashi”, voi hakea sivunnimihaulla, laajalla sivunnimihaulla tai tekstihaulla.
Musashimaru Kōyō

Musashimaru vuoden 2002 toukokuun turnauksen avajaisseremoniassa.
Musashimaru Kōyō (jap. 武蔵丸 光洋, s. 2. toukokuuta 1971 Samoa), alun perin Fiamalu Penitani, on entinen yhdysvaltalainen sumopainija. Musashimaru on järjestyksessä 67. sumopainin suurmestari eli yokozuna. Hänen aktiiviuransa kesti vuodesta 1989 vuoteen 2003. Musashimaru sai yokozunan arvon toukokuussa 1999, toisena ulkomaalaissyntyisenä sumopainijana.
Musicalisches Opfer

Fuuga Musikalisches Opferista
Musicalisches Opfer (suom. musiikillinen lahja[lähde? ], BWV 1079), alkuperäiseltä nimeltään Regis Iussu Cantio Et Reliqua Canonica Arte Resoluta, on Johann Sebastian Bachin säveltämä kokoelma, joka sisältää kaanoneita, fuugia ja yhden triosonaatin. Ne pohjautuvat Preussin kuninkaan Fredrik II Suuren säveltämään teemaan.[lähde? ]
Teoksen historia

Musicalisches Opfer sai alkunsa 7. toukokuuta 1747, kun Johann Sebastian Bach matkusti Fredrik II Suuren hoviin Potsdamiin tapaamaan poikaansa Carl Philipp Emanuelia, joka oli siellä töissä hovimuusikkona.  Johann Sebastian Bach oli tunnettu taitavana kosketinsoittajana ja improvisoijana, joten Fredrik II pyysi häntä improvisoimaan fuugan antamansa melodian pohjalta.[lähde? ]
Aikalaiskertomuksen mukaan Bach onnistui improvisoimaan samalta istumalta kaksi fuugaa, yhden kolme- ja toisen kuusiäänisen ja palattuaan Leipzigiin hän liitti näihin joukon kaanoneita ja triosonaatin, jossa oli huiluosa, koska Fredrik II soitti tuota soitinta. Tämä kokoelma julkaistiin kahden kuukauden kuluttua tapaamisesta nimellä Regis Iussu Cantio Et Reliqua Canonica Arte Resoluta ("Kuninkaan antama teema lisäyksin, toteutettuna kaanonimuodossa"), jonka sanojen alkukirjaimista muodostuu sana ricercar.[lähde? ]
Douglas Hofstadter analysoi Musicalisches Opferia ja varsinkin sen sisältämää kuusiäänistä ricercaria laajasti kirjassaan Gödel, Escher, Bach: An Eternal Golden Braid (teosta ei ole suomennettu).[lähde? ]
Teoksen rakenne

Ääninäytteet
Esitykset 1930-luvulta, Pariisi.
Äänitiedostojen kuunteluohjeet
Musicalisches Opfer sisälsi:
kaksi ricercaria, toinen kuusi- ja toinen kolmiääninen
kymmenen kaanonia
neliosaisen triosonaatin
Triosonaattia, joka on sävelletty huilulle, viululle ja basso continuolle, lukuun ottamatta teoksiin ei ole merkitty, millä soittimilla ne tulisi esittää. Arvellaan kuitenkin, että teos olisi alun perin tarkoitettu esitettäväksi klaveerilla tai cembalolla. Myöhemmin teosta on esitetty eri soittimin ja se on sovitettu useasti myös kamariorkesterille.[lähde? ]
Koska painettu teos ei ollut nidottu, eikä nuotteihin ole merkitty sivunumeroita, on teosten tarkoitettu esittämisjärjestys jäänyt epäselväksi. On myös arveltu, ettei Bach ajatellutkaan koko teosta esitettäväksi kerralla alusta loppuun, vaan käytettäväksi soveltuvin osin eri tilanteissa.[lähde? ]
Aiheesta muualla

IMSLP, Musikalisches Opfer, BWV 1079 (englanniksi)
Frederik II:n teema